ওসাকা

ওসাকা (জাপানি: 大阪市, হেপবার্ন: Ōsaka-shi, উচ্চারিত [oːsakaɕi]; commonly just 大阪, Ōsaka [oːsaka] (শুনুন)) জাপানের একটি প্রধান নগর, হোনশু দ্বীপের পশ্চিমে অবস্থিত এবং ওসাকা উপসাগরের সঙ্গে সম্মুখীন, প্রাচীনকালে ছিল কিয়োটোর বহির্বন্দর। কিয়োটো, কোবে নগর যথাক্রমে কেইহানশিন হিসেবে পরিচিত। পশ্চিম জাপান, কিনকি অঞ্চল, কেইহানশিন, এবং ওসাকার প্রশাসন, শিল্প,সংস্কৃতি, যোগাযোগ কেন্দ্র ওসাকা প্রিফেকচারের অধীনে অন্তর্ভুক্ত। এটি ওসাকা প্রিফেকচারের রাজধানী এবং সবচেয়ে জনবহুল শহর এবং টোকিও ও ইয়োকোহামার পরে জাপানের তৃতীয় সবচেয়ে জনবহুল শহর। ওসাকাকে ঐতিহ্যগতভাবে জাপানের অর্থনৈতিক কেন্দ্র হিসেবে বিবেচনা করা হতো। কোফুন যুগে (৩০০-৫৩৮) এটি একটি গুরুত্বপূর্ণ আঞ্চলিক বন্দর হিসেবে বিকশিত হয়েছিল এবং ৭ম ও ৮ম শতাব্দীতে এটি সংক্ষিপ্ত সময়ের জন্য রাজকীয় রাজধানী হিসাবে কাজ করেছিল। ওসাকা এডো যুগেও (১৬০৩-১৮৬৭) বিকশিত হতে থাক এবং জাপানি সংস্কৃতির একটি কেন্দ্র হিসাবে পরিচিত হয়। মেইজি পুনরুদ্ধারের পরে, ওসাকা ব্যাপক আকারে প্রসারিত হয়েছিল এবং দ্রুত শিল্পায়নের মধ্য দিয়ে গিয়েছিল। ১৮৮৯ সালে, ওসাকা আনুষ্ঠানিকভাবে একটি পৌরসভা হিসাবে প্রতিষ্ঠিত হয়। ওসাকা শব্দের অর্থ "বড় পাহাড়" বা "বড় ঢাল"। কবে নানিওয়াতে এই নামটি প্রাধান্য পেয়েছে তা স্পষ্ট নয়, তবে এ নামের প্রাচীনতম লিখিত প্রমাণ ১৪৯৬ সালে। এডো সময়কালে, 大坂(Ōsaka) এবং 大阪(Ōsaka) শব্দের মিশ্র ব্যবহার ছিল। কাঞ্জি 土 (পৃথিবী) শব্দটিও 士 (ঘোড়া) শব্দের অনুরূপ। পুরানো কাঞ্জি (坂) শব্দটির ব্যবহার এখনও খুব সীমিত। এটি সাধারণত শুধুমাত্র ঐতিহাসিক প্রেক্ষাপট বোঝাতে ব্যবহৃত হয়। একটি সংক্ষিপ্ত রূপ হিসাবে, আধুনিক কাঞ্জি (阪) বলতে ওসাকা শহর বা ওসাকা প্রশাসনিক অঞ্চলকে বোঝায়। শহরের পশ্চিম দিকে ওসাকা উপসাগর অবস্থিত, এটি দশটিরও বেশি উপশহর দ্বারা সম্পূর্ণরূপে বেষ্টিত, যার প্রতিটিই ওসাকা প্রশাসনিক অঞ্চলে অবস্থিত। তবে উত্তর-পশ্চিমের শহর আমাগাসাকি হিয়োগো প্রশাসনিক অঞ্চলের অন্তর্গত। শহরটি ওসাকা প্রশাসনিক অঞ্চলের মধ্যে থাকা অন্য যে কোনো শহর বা গ্রামের তুলনায় বৃহত্তর এলাকা (প্রায় ১৩%) দখল করে আছে। ১৮৮৯ সালে যখন শহরটি প্রতিষ্ঠিত হয়, তখন এটির আয়তন ছিল প্রায় ১৫.২৭ বর্গকিলোমিটার (৬ মা২)। বর্তমানে শহরটির আয়তন প্রায় ২২৩ বর্গকিলোমিটার। ওসাকা আর্দ্র উপক্রান্তীয় জলবায়ু অঞ্চলে অবস্থিত। এর শীতকাল সাধারণত মৃদু হয়, জানুয়ারী হল সবচেয়ে শীতলতম মাস যার গড় তাপমাত্রা সর্বোচ্চ ৯.৩ °সে (৪৯ °ফা)। শহরে শীতকালে খুব কমই তুষারপাত হয়। বর্ষা মৌসুমের গড় শুরু এবং শেষের তারিখ যথাক্রমে ৭ জুন এবং ২১ জুলাই। গ্রীষ্মকাল খুব গরম এবং আর্দ্র হয়। আগস্ট মাস হলো সবচেয়ে উষ্ণতম মাস। এ মাসে ওসাকার দৈনিক তাপমাত্রা গড় ৩৩.৫ °সে (৯২ °ফা) এ পৌঁছায়, রাতে গড় তাপমাত্রা সাধারণত ২৫.৫ °সে (৭৮ °ফা) এর কাছাকাছি থাকে। জুলাইয়ের শেষ থেকে আগস্টের শেষ পর্যন্ত, গ্রীষ্মের তাপ এবং আর্দ্রতা শীর্ষে থাকে এবং বৃষ্টিপাত কিছুটা কমে যায়। ওসাকাতে সেপ্টেম্বর এবং অক্টোবরের শুরুতে দক্ষিণ বা দক্ষিণ-পশ্চিম থেকে আসা টাইফুন সহ বিভিন্ন সামুদ্রিক আঘাত হানে। "2015 Census Final Data"। Statistics Bureau of Japan। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Table 2.10 Population of Three Major Metropolitan Areas" (পিডিএফ)। Statistics Bureau of Japan। পৃষ্ঠা 21। সংগ্রহের তারিখ নভেম্বর ২৬, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gyūichi, Ōta (২০১১)। The Chronicle of Lord Nobunaga। Brill Publishers। পৃষ্ঠা 153–154। আইএসবিএন 978-9004201620। সংগ্রহের তারিখ জুলাই ১৬, ২০১৯।  Asia & Oceania: International Dictionary of Historic Places। Routledge। ১৯৯৬। পৃষ্ঠা 650। আইএসবিএন 1884964044। সংগ্রহের তারিখ জুলাই ১৬, ২০১৯।  Agency, 気象庁 Japan Meteorological। 気象庁 - 過去の梅雨入りと梅雨明け（近畿）।  気象庁 / 平年値（年・月ごとの値）। Japan Meteorological Agency। সংগ্রহের তারিখ মে ১৯, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Osaka, Japan - Detailed climate information and monthly weather forecast"। Weather Atlas (ইংরেজি ভাষায়)। Yu Media Group। সংগ্রহের তারিখ জুলাই ৯, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)